La función orichinal d'o sufixo -ĀNUS en latín yera la creyación d'adchectivos chentilicios (ROMĀNUS), tanto a partir de toponimos como a partir de puestos comuns (MONTĀNUS). Dende estos emplegos s'estendilló a la creyación d'adchectivos derivaus de periodos de tiempo (MERĪDIĀNUS), antroponimos (AEMILIĀNUS), y atros. Ya en latín bell adchectivo en -ĀNUS se substantivizó (HORTOLĀNUS).